钦定古今图书集成/理学汇编/文学典/第095卷 > 王璲
## 钦定古今图书集成/理学汇编/文学典/第095卷 > 王璲

按“《列朝诗集》，璲字汝玉，以字行，长洲人，立中之子也。
少而颖异，落笔数千言，文不加点。年十七中浙江乡
试。洪武末，以荐摄郡学教授，擢翰林五经博士。永乐
初，进检讨春坊赞善，预修大典。仁庙在东宫，特深眷
注，尝与群臣应制撰《神龟赋》，汝玉居第一，解缙次之。
汝玉后进，声名大噪，出诸老臣上。又与解缙、王偁辈”
互相矜许，遂被轻薄名。仁庙监国，宫寮多得罪。汝玉
与徐善述、梁潜辈先后下诏狱，论死。洪熙初，赠太子
宾客，谥“文靖。”遣官祭于其家。